Projekts

**LATVIJAS REPUBLIKAS MINISTRU KABINETA**

**SĒDES PROTOKOLS**

### Rīgā Nr. 2013.gada \_\_\_\_\_\_\_\_

.§

**Informatīvais ziņojums „Nodokļu ieņēmumus 2014.-2016.gadam ietekmējošie nodokļu politikas pasākumi”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai finanšu ministra iesniegto informatīvo ziņojumu.

2. Lai nodrošinātu Ministru kabineta 2013.gada 30.jūlija sēdē apstiprinātā vispārējās valdības budžeta deficīta mērķa 2014.-2016.gadam īstenošanu (nodokļu ieņēmumu bāzes nodrošināšana):

2.1. Vides aizsardzības un reģionālās attīstības ministrijai sagatavot un vides aizsardzības un reģionālās attīstības ministram iesniegt Ministru kabinetā 2014.gada budžeta likumprojektu paketē nepieciešamos grozījumus Dabas resursu nodokļa likumā, paredzot nodokļa paaugstinājumu informatīvajā ziņojumā uzskaitītajām dabas resursu nodokļa objektu grupām un nodokļa uzlikšanu ūdens resursu izmantošanai elektroenerģijas ražošanai hidroelektrostacijās, kuru hidromezgla kopējā uzstādītā jauda ir mazāka par diviem megavatiem, un reklāmas izdevumiem, materiāliem, uguņošanas ierīcēm.

2.1. Satiksmes ministrijai sagatavot un satiksmes ministram iesniegt izskatīšanai Ministru kabinetā 2014.gada budžeta likumprojektu paketē nepieciešamos grozījumus „Autoceļu lietošanas nodevas likumā” un likumā „Par autoceļiem”, paredzot ieviest autoceļu lietošanas nodevu par valsts galveno autoceļu lietošanu no 2014.gada 1.jūlija transportlīdzekļiem un to sastāviem, kuru pilna masa ir lielāka par 3 500 kilogramiem un kuri paredzēti vai tiek izmantoti kravu autopārvadājumiem.

2.2. Iekšlietu ministrijai sagatavot un iekšlietu ministram iesniegt izskatīšanai Ministru kabinetā 2014.gada budžeta likumprojektu paketē nepieciešamos grozījumus Ministru kabineta 2010.gada 21.jūnija noteikumos Nr.571 „Noteikumi par valsts nodevu par vīzas, uzturēšanās atļaujas vai Eiropas Kopienas pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem”, paredzot palielināt valsts nodevas par uzturēšanās atļaujas un Eiropas Kopienas pastāvīgā iedzīvotāja statusa Latvijas Republikā pieprasīšanai nepieciešamo dokumentu izskatīšanu un ar to saistītajiem pakalpojumiem atbilstoši informatīvajā ziņojumā norādītajām likmēm.

|  |  |
| --- | --- |
| Ministru prezidents | V.Dombrovskis |
| Valsts kancelejas direktore | E.Dreimane |
| Iesniedzējs: |  |
| Finanšu ministrs | A.Vilks |

20.08.2013 11:04

268

M.Čakste

67095645, Mara.Cakste@fm.gov.lv